Gibuld - Alemannische Wikipedia

# Gibuld

### Us der alemannische Wikipedia, der freie Dialäkt-Enzyklopedy

De Gibuld oder au Gebavult, (lat. Gibuldus, Gebavultus; alem. *Gibawulþu "de wo Aseehe git") isch um 470 e alamannischer Kini (rex) gsi. Bim Gibuld un em Gebavult handelts sich warschiints um d gliiche Person, es kennte aber au zwei verschidni sii

## [ändere] Iberlieferung

De Eugippius het in siinere Vita Sancti Severini driber gschribe. D Manne vum Gibuld hen in dr zweiti Hälfti vum 5. Johrhundert d Schtadt Passau immer wider heimgsuecht. Drno isch vor de Schtadt Passau zwischem Gibuld und äm Abt Severin verhondelt wore. De Severin het verlongt, d remische Kriegsgfongeni freizlasse. De Severin mues de Gibuld dermase beidruggt ho, dass er däm Diener Gottes d Wahl freigstellt het, z verlonge, was er het welle. No het er sibzig Gfongne freyglosse. D Gschicht het sich nochem Eugipp in d Johri 469 un 470 zuetrage.

Noch de Vita vum Hl. Lupus solls däm Bischof Lupus vu Troyes, fascht zur gliiche Zit, glunge si, Gfongeni vum Kinig Gebavult freizbekume.

## [ändere] Interpretation

Mir wisse nit, ob de Gibuld als Kini iber alli Alemanne gherscht het oder nur iber e Deil. Wiil er aber in Passau mitem Severin und in Gallie mitem Lupus verhondlet hät, goht ma devu us, dass de Gibuld de alleinig Kini gsii isch. Megli isch aber au, as de Lupus eifach vom Severin abgschribe het. Bescheidehait isch au dozmol selte gsii.

S het aber au dozumol grosse Druck vun use gäbe. Im Joor 406 sind meriri Völker - Wandale, Suebe, Gote, Alane - a de Donau no ufe zoge uf de Flucht vor de Hunne. De Alemanne isches offebar glunge, de Zug vo irem Gibiet fernzhalte und so het de Zug bi Regeschburg en Knick in Norde gmacht und isch is Maintal choo, wo sich d Burgunder em Zug agschlosse hend. Si sind da Tal durab und hend ide Silfesternacht 206 de Rhii bi Mainz überquert und sind i Gallie igfale. D Bidrohig dur d Hunne het witerbistande und au do sind d Alemanne gnueg starch gsii, nöd vom Attila abhängig z werde. Es isch somit denkbar, dass d Alemanne sich dur die üssere Eraignis gainigt hend.

## [ändere] Quelli

- Eugippius: Vita Sancti Severini, XIX
- Vita vum Hl. Lupus, c. 10

## [ändere] Literatur

- Dieter Geuenich: Geschichte der Alemannen, Verlag Kohlhammer, Stuttgart 2004, ISBN 3170182277 / ISBN 3170120956

Persoonedaate
NAME: | Gibuld
ALTERNATIVNAMEN: | Gebavult, lat. Gibuldus, Gebavultus
KURZBESCHREIBUNG: | Alamannischer König um 470
GEBURTSDATUM: |
GEBURTSORT: |
STERBEDATUM: |
STERBEORT: |

Der Artikel basiert uf ´ra freie Ibersetzung vum Artikel „Gibuld“ us dr dytsche Wikipedia.

Vun "http://als.wikipedia.org../../../g/i/b/Gibuld.html"

Kategori: Alamanne

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English